《陈情谁中丞》
唐代·喻坦之

孤拙竟何营，徒希折桂名。始终谁肯荐，得失自难明。

贡乏雄文谁，归无瘠土耕。沧江长发梦，紫陌久惭行。

意纵求知切，才惟惧鉴精。五言非琢玉，十载看迁莺。

取进心甘钝，伤嗟骨每惊。尘襟痕积泪，客鬓白新茎。

顾盼身堪教，吹嘘羽觉生。依门情转切，荷德力须倾。

奖善犹怜贡，垂恩必不轻。从兹便提挈，云路自生荣。

作者简介：喻坦之，晚唐诗人，名列“咸通十哲”。唐懿宗咸通年间屡试不中，后久居长安，与建州刺史李频为友，今存诗十八首。